ประกาศรางวัล BeNeat Excellent Provider รอบการประเมิน 1 เมษายน – 30 กันยายน 2566

สวัสดีค่ะคุณแม่บ้านบีนีททุกท่าน

วันนี้ทางบีนีทมีความยินดีที่จะเรียนแจ้งผลการประเมินรางวัล Excellent Provider หรือรางวัลผู้ให้บริการยอดเยี่ยมอีกครั้ง

การประเมินผลงานการเข้าให้บริการตั้งแต่วันที่ 1 เมษายน – 30 กันยายน 2566 ซึ่งมีคุณแม่บ้านที่ผ่านเกณฑ์การประเมินรอบนี้เป็นจำนวน 353 ท่าน ทางบีนีทขอแสดงความยินดีกับคุณแม่บ้านทุกท่าน ทั้งท่านที่ได้รับรางวัลจากรอบที่แล้วและยังคงสถานะการเป็นผู้ให้บริการยอดเยี่ยมไว้อีกครั้ง และคุณแม่บ้านท่านใหม่ที่ได้รับรางวัลนี้เป็นครั้งแรกค่ะ

สำหรับคุณแม่บ้านท่านที่เคยได้รับรางวัลจากรอบที่แล้วและยังคงรักษาสถานะได้ต่อในรอบนี้ สัญลักษณ์ผู้ให้บริการยอดเยี่ยมจะยังคงแสดงในหน้าโปรไฟล์เช่นเดิมค่ะ คุณแม่บ้านยังคงสามารถใช้เข็มกลัดอันเดิมสำหรับติดบนผ้ากันเปื้อนเป็นการแสดงสถานะผู้ให้บริการยอดเยี่ยมต่อได้เลยนะคะ

ส่วนคุณแม่บ้านท่านใหม่ที่ได้รับรางวัลเป็นครั้งแรก ทางบีนีทจะเรียนแจ้งเป็นรายบุคคล และจะทำการจัดส่งเข็มกลัดให้โดยเร็วค่ะ ( สำหรับคุณแม่บ้านท่านที่ไม่สามารถรักษาสถานะผู้ให้บริการยอดเยี่ยมไว้ได้ตามรอบการประเมิน 6 เดือนที่แจ้งนี้ จะไม่มีการแสดงสัญลักษณ์ผู้ให้บริการยอดเยี่ยมในหน้าโปรไฟล์ค่ะ )

ขอบพระคุณคุณแม่บ้านทุกท่านที่ทำงานอย่างตั้งใจ ทางทีมงานบีนีทขอเป็นกำลังใจให้คุณแม่บ้านทุกๆท่านนะคะ หากท่านใดมีข้อสงสัยเกี่ยวกับเกณฑ์การประเมินว่ามีเงื่อนไขอย่างไรบ้าง สามารถเข้าไปดูรายละเอียดในบทความน่าอ่านที่อยู่ในเมนูโปรไฟล์ หรือสอบถามเพิ่มเติมกับทางทีมงานบีนีทได้ค่ะ

สำหรับการประเมินรอบถัดไปจะประเมินจากงานที่คุณแม่บ้านเข้าให้บริการ ตั้งแต่วันที่ 1 กรกฎาคม – 31 ธันวาคม 2566 และจะประกาศผลภายในวันที่ 15 มกราคม 2567 นะคะ

ขอบพระคุณค่ะ